Cheryl Cole tatovert i 15 timer
Kroppskunsten ble vist for første gang forrige uke, da Cole sto på scenen med resten av gjengen i Girls Aloud. Det som først var en tribal-tatovering, og som senere fikk en større oppdatering, har nå blitt to store roser som dekker de første tatoveringene. Men det kostet, kan Cole fortelle. - Det var veldig smertefullt, og jeg tror jeg er ferdig med tatoveringer nå. Det var ingen spesiell grunn, jeg bare likte designet. Det tok 15 timer totalt, sier hun om tatoveringen til The Sun. På torsdag bar hun det nye kunstverket lett synlig sammen med røde englevinger, rosa skjørt og høye hæler. Men tatoveringen har hun hatt en stund. - Jeg fikk den for fem måneder siden, men den er på en plass på kroppen hvor man ikke kan forvente at folk ser den så ofte, sier hun til avisen. Cole har fra før av en drøss med mindre tatoveringer, blant annet et tribal-symbol på hånden og piggtråd rundt låret.
Popstjernen Cheryl Cole (29) pinte seg gjennom 15 timer med nål og blekk for sin nyeste tatovering.